བོད་མིའི་ངོས་ནས་ལྟ་སྟངས་ཤིག་ཡོད་པ་མ་ཟད།ལྟ་སྟངས་དེའང་རྒྱ་མིས་ངོས་འཛིན་བྱེད་སྟངས་དང་མི་འདྲ་བ་ཆེན་པོ་ཡོད།བོད་ཀྱི་རྩོམ་པ་པོ་འོད་ཟེར་ནསགུང་བོད་གནད་དོན་ལ་གནད་དོན་འདུགཅེས་པའི་རྩོམ་ཡིག་སྤེལ་ཏེ།ལྕམ་ལིས་ཀྱི་ཚིག་བརྗོད་དང་ལྟ་ཕྱོགས་ལ་དགག་པ་བརྒྱབས་པ་རེད།ངས་དྲན་སྐུལ་བྱེད་འདོད་པ་ཞིག་ནི།ཚིག་བརྗོད་དང་ལྟ་ཕྱོགས་དེ་དག་ལྕམ་ལིས་གཅིག་པུའི་མ་རེད་སྙམ།རྒྱ་མི་མང་པོ་ཞིག་གི་སེམས་ནང་ཚིག་བརྗོད་དང་ལྟ་ཕྱོགས་དེ་དག་ལ་གནད་དོན་རྩ་བ་ནས་མེད་པ་དང༌།ཡོངས་སུ་འགྲིག་ཡོད་བསམ་གྱི་ཡོད།ཡིན་ནའང༌།བོད་མིའི་ངོས་ནས་དང་ལེན་བྱ་ཐུབ་དཀའ།ལྕམ་ལིས་ནས་བོད་སྐོར་འགྲེལ་བརྗོད་བྱས་དོན།རྒྱ་ནག་གི་ལྷོ་ནུབ་དང་ནུབ་བྱང་ས་ཁུལའདིའི་ས་ཆའི་ཁྱབ་ཁོངས་ནི་བོད་མི་མི་རབས་ནས་མི་རབས་གནས་སྡོད་བྱེད་སའི་བོད་ཆོལ་གསུམ་སྟེ།དེང་གིབོད་རང་སྐྱོང་ལྗོངསདངམཐའ་འཁོར་ཞིང་ཆེན་བཞིའི་བོད་ཁུལཅེས་བཤད།